RJ-45

RJ-45 (štandard RJ-45) označuje elektrický konektor pre pripájanie káblov. Najviac sa s ním stretneme vo výpočtovej technike pri počítačových sietiach, ako ukončenie 8 -vodičovej krútenej dvojlinky (twisted pair) pre siete typu Ethernet a Token Ring. Štandard RJ-45 popisuje vonkajšie mechanické rozmery a rozmery a umiestnenie kontaktov konektora. Vnútorné vyhotovenie si rôzni výrobcovia vyriešili rôzne.
RJ-45 spolu s menším "bratom" RJ-11 (používaný hlavne pri telekomunikáciách) patrí medzi najčastejšie používané konektory vo výpočtovej technike vôbec (DSL modemy, ISDN...). Tento typ pripojenia vytlačil mnoho iných foriem konektorov. Hlavným dôvodom je jednoduchosť inštalácie konektora na kábel (8 vodičový kábel je možné ukončiť konektorom RJ-45 niekoľkých sekúnd s použitím jednoduchého ručného náradia).
Konštrukcia.
Ide o konektor pre pripojenie maximálne ôsmich vodičov. Všeobecne sa konektor označuje číselne napr. 8P8C (z angličtiny: 8 pozícií, 8 kontaktov). V praxi znamená, že terminál konektora (plastová časť) má 8 pozícií pre konektory a 8 z nich je osadených kontaktami. Existujú aj iné kombinácie (6P6C, 8P2C), nepoužité pozície sú potom v termináli zaliate, alebo neosadené.
Technicky zástrčka RJ-45 je krimpovací konektor na kábel, dodávaný s kontaktami (pin) v nezasunutej polohe. Po inštalácií vodičov kábla do otvorov v konektore sa krimpovacími kliešťami konektor zakrimpuje tzn. kontakty sa zatlačia do priestoru vodičov, hrotmi preseknú ich izoláciu tak, aby ostali pevne zastoknuté vo vodivej časti vodiča. Zároveň kliešte v zadnej časti vodiča zatlačia prídržný tŕň, ktorý mechanicky prichytí izoláciu kábla v konektore. Zakrimpovaním sa vytvorí pre všetky inštalované vodiče kábla naraz mechanicky pevné, vodivé a nerozoberateľné pripojenie.
Protipól – zásuvka obsahuje pružné kontakty tvorené pružnými drôtami, ktoré dosadnú na pevné kontaktu zástrčky. Aj tu sa vyrábajú zásuvky s niektorými pozíciami neosadenými.
Konektory sa vyrábajú vo viacerých "kategóriách" podľa požadovanej rýchlosti prenosu (Cat.3 do 10 MHz, Cat.5 do 100 MHz, Cat.6 do 250 MHz). Konektory pre vyššie rýchlosti majú pozlátené kontakty 15 mikrometra zlata (pre 10Mb/s), 50 um zlata (pre 100Mb/s resp. 1000Mb/s). Konektory STP majú navyše kovové tienenie terminálu.
Konštrukčne sa RJ-45 vyrába v dvoch základných modifikáciách:
Tento konektor je definovaný v štandarde TIA-968-A, vydaným Správnou radou pre pripojenie terminálu (anglicky "Administrative Council for Terminal Attachment – ACTA").
Použitie.
Najčastejšie využitie konektorov štandardu RJ-45 je v telekomunikáciách, ale hlavne pri pripojeniach počítačových sietí pomocou krútenej dvojlinky (TP – twisted pair). Názov krútená dvojlinka vznikol z toho, že vždy 2 páry vodičov (8 drôtov = 4 páry označené navzájom doplnkovou farbou (bielo-oranžová/oranžová, bielo-zelená/zelená, bielo-modrá/modrá, bielo-hnedá/hnedá)) sú navzájom zakrútené definovanou slučkou. Toto zakrútenie spôsobuje, že zakrútené žily sami seba tienia pred nežiaducim vonkajším elektromagnetickým rušením (káble UTP). Pre vyššie rýchlosti sa na kábli používa ešte jedna tieniaca vrstva – opletenie (káble FTP, STP).
Pre prenos 10 a 100 Mb Ethernetu sa reálne používajú iba dva páry vodičov, pripojené k pinom 1,2,3 a 6. Niekedy sa preto po jednom TP vodiči prenáša viacero sieťových signálov, alebo sa "zvyšné" vodiče používajú pre telefón, alebo jednosmerné napájanie. Ethernet sa väčšinou prenáša po kábloch označených v rovnakých kategóriách ako konektor – pozri vyššie.
Zapojenie vodičov pre TP Ethernet.
Štandardné zapojenie vodičov EIA/TIA 568A – pri pohľade na konektor zdola – zo strany kontaktov, čítané zľava doprava je: 
Štandardné zapojenie vodičov EIA/TIA 568B – pri pohľade na konektor zdola – zo strany kontaktov, čítané zľava doprava je: 
Ak na jednom konci kábla použijeme ukončenie 568A a na druhom 568B, vznikne tzv. cross link kábel (neplatí pre Gbit Ethernet). Tento sa používa na prepojenie dvoch počítačov v sieťach Ethernet bez smerovača (prepínač (switch)), alebo HUBu. Alebo u starších smerovačov, alebo HUBov pre tzv. stohovanie – priame prepojenie viacerých zariadení kvôli rozšíreniu ich kapacity.